สวัสดีค่ะ หนูลองสังเกตตัวเองดูว่าเวลาที่นอนพักผ่อนน้อยกว่า6ชั่วโมงจะชอบมีผื่นตุ่มแดงๆขึ้นตามฝ่ามือ แขน เท้า ค่ะ มันไม่หายไปเอง แล้วก็จะขึ้นเยอะขึ้นบวมแดงขึ้น ยิ่งบริเวณข้อนิ้วคือจะงอนิ้วไม่ได้เลยค่ะ ต้องกินยาลดผื่นกับแก้แพ้ถึงจะลดลง แต่ถ้ากินแค่ยาแก้แพ้มันก็ไม่ลดลงนะคะ พักหลังเวลาเป็นผื่นอันนี้ก็จะรู้สึกปวดๆแขนขาเหมือนปวดกระดูกเลยค่ะ อันนี้คือภูมิแพ้อะไรเหรอคะ หรือว่าเป็นโรคอะไรเหรอคะ;-;
สวัสดีค่ะ อาการมีผื่นตุ่มแดงๆขึ้นตามฝ่ามือ เท้า แขน หายไปเองได้นั้น อาจจะเป็นตุ่มแดงที่เกิดจากการอักเสบของผิวหนังที่ไม่จำเพาะเจาะจง การถูกแมลงกัด เป็นผื่นลมพิษ หรือเป็นผื่นจากการระคายสัมผัสสารต่างๆแต่ก็น่าจะเกิดที่มือเป็นหลักแต่ถ้ามีผื่นร่วมกับปวดข้อนิ้วร่วมด้วยทุกครั้งที่มีผื่นนั้น อาจจะนึกไปถึงกลุ่มโรคแพ้ภูมิตนเอง หรือข้ออักเสบบางชนิดได้เช่นกัน แต่สัมพันธ์กันอย่างชัดเจนจริงๆ แนะนำการไปพบแพทย์เพื่อตรวจเพิ่มเติม ส่วนเรื่องการพักผ่อนน้อย ยังไม่แน่ชัดว่าเป็นปัจจัยที่ทำให้เกิดผื่นชนิดใดในเบื้องต้น ไม่ไปแกะเกาบริเวณที่เป็น รักษาความสะอาดบริเวณผิวหนังให้ดี กินยาแก้แพ้เพื่อบรรเทาอาการได้ถ้ามีอาการคัน กินยาแก้ปวดเพื่อบรรเทาอาการได้เบื้องต้นเช่นกัน